4.1.3.5.

Maisījumu klasificēšana, ja dati par toksicitāti ir pieejami par dažām vai visām maisījuma sastāvdaļām 4.1.3.5.1. Maisījuma klasificēšana pamatojas uz tā klasificēto sastāvdaļu koncentrācijas summēšanu. To sastāvdaļu procentuālais daudzums, kas klasificētas kategorijā “akūts” vai “hronisks”, procentuālais daudzums tiek tieši summēts. Informācija par summēšanas metodi ir sīkāk sniegta 4.1.3.5.5. iedaļā. 4.1.3.5.2. Maisījumus var veidot, kombinējot gan tās sastāvdaļas, kuras ir klasificētas (kategorijā “akūts 1” un/vai “hronisks 1, 2, 3, 4”), gan citas sastāvdaļas, par kurām ir pieejami atbilstīgi toksicitātes testa dati. Ja atbilstīgi dati par toksicitāti ir pieejami vairāk nekā par vienu maisījuma sastāvdaļu, šo sastāvdaļu kombinēto toksicitāti aprēķina pēc turpmāk dotajām a) vai b) pieskaitīšanas formulām atkarībā no toksicitātes datu rakstura. a) Pamatojoties uz akūtu toksicitāti ūdens videi: kur Ci = i sastāvdaļas koncentrācija (masas procentos); L(E)C50i = (mg/l) LC50 vai EC50 i sastāvdaļai; η = sastāvdaļu skaits, un i ir no 1 līdz n; L(E)C50 m = L(E) C50 maisījuma daļai, par kuru ir testa dati. Aprēķināto toksicitāti var izmantot, lai piešķirtu akūtās bīstamības kategoriju tai maisījuma daļai, ko vēlāk izmanto, piemērojot summēšanas metodi. b) Pamatojoties uz akūtu toksicitāti ūdens videi: kur Ci = i sastāvdaļas koncentrācija (masas procentos) attiecībā uz sastāvdaļām, kas ātri sadalās; Cj = j sastāvdaļas koncentrācija (masas procentos) attiecībā uz sastāvdaļām, kas ātri nesadalās; NOECi = NOEC (vai citi atzīti hroniskas toksicitātes mērījumi) i sastāvdaļai attiecībā uz sastāvdaļām, kas ātri sadalās, mg/l; NOECj = NOEC (vai citi atzīti hroniskas toksicitātes mērījumi) j sastāvdaļai attiecībā uz sastāvdaļām, kas ātri nesadalās, mg/l; n = sastāvdaļu skaits, un i un j ir no 1 līdz n; EqNOECm = ekvivalents NOEC maisījuma daļai, par kuru ir testa dati. Ekvivalentā toksicitāte tādējādi parāda faktu, ka vielas, kas ātri nesadalās, klasificē par vienu bīstamības kategorijas līmeni “stingrāk” nekā vielas, kuras ātri sadalās. Aprēķināto ekvivalento toksicitāti var izmantot, lai saskaņā ar kritērijiem vielām, kas ātri sadalās (4.1.0. tabulas b), ii) punkts), piešķirtu ilgtermiņa bīstamības kategoriju tai maisījuma daļai, ko vēlāk izmanto, piemērojot summēšanas metodi. 4.1.3.5.3. Ja pieskaitīšanas formulu piemēro maisījuma daļai, ir ieteicams aprēķināt šīs maisījuma daļas toksicitāti, izmantojot katras vielas toksicitātes vērtības, kas attiecas uz vienām un tām pašām taksonomiskajām grupām (t. i., zivīm, vēžveidīgajiem, aļģēm vai to ekvivalentiem), un tad izmantot augstāko iegūto toksicitāti (zemāko vērtību) (t. i., izmantot visjutīgāko no trim taksonomiskajām grupām). Tomēr, ja toksicitātes dati par katru sastāvdaļu iegūstami par vienu un to pašu taksonomisko grupu, katras sastāvdaļas toksicitātes vērtību izvēlas tai pašā veidā, kādā toksicitātes vērtības izvēlas, klasificējot vielas, t. i., izmanto augstāko toksicitāti (no visjutīgākā testa organisma). Aprēķināto akūto un hronisko toksicitāti vēlāk izmanto, lai novērtētu to, vai šo maisījuma daļu klasificēt kategorijā “akūts 1” un/vai “hronisks 1, 2 vai 3”, izmantojot tos pašus kritērijus, kas ir aprakstīti vielām. 4.1.3.5.4. Ja maisījums ir klasificēts vairāk nekā vienā veidā, izmanto metodi, kas dod konservatīvāko rezultātu. 4.1.3.5.5. Summēšanas metode 4.1.3.5.5.1. Pamatojums 4.1.3.5.5.1.1. Attiecībā uz vielu klasificēšanu kategorijās “hronisks 1” līdz “hronisks 3” pamata toksicitātes kritēriji starp kategorijām atšķiras ar koeficientu 10. Vielas, kas ir klasificētas augstas toksicitātes diapazonā, ietekmē zemāka diapazona maisījuma klasifikāciju. Tādēļ, aprēķinot šīs klasifikācijas kategorijas, ir jāņem vērā ikvienas tādas vielas ietekme, kas klasificēta kategorijā “hronisks 1, 2 vai 3”. 4.1.3.5.5.1.2. Ja maisījumā ir sastāvdaļas, kas klasificētas kategorijā “akūts 1” vai “hronisks 1”, ir jāpievērš uzmanība faktam, ka šādas sastāvdaļas, kuru akūtā toksicitāte ir zem 1 mg/l un/vai hroniskā toksicitāte ir zem 0,1 mg/l (ja ātri nesadalās) un 0,01 mg/l (ja ātri sadalās), sekmē maisījuma toksicitāti, pat ja tās ir mazā koncentrācijā. Šāda augsta toksicitāte ūdens videi bieži piemīt pesticīdu aktīvajām vielām, bet tā piemīt arī citām vielām, tādām kā organometāliskie savienojumi. Šādos apstākļos parastās vispārējās robežkoncentrācijas izmantošanas rezultātā maisījumu klasificē neatbilstīgi. Tāpēc, lai ņemtu vērā ļoti toksiskas sastāvdaļas, ir jālieto koeficienti, kā izklāstīts 4.1.3.5.5.5. iedaļā. 4.1.3.5.5.2. Klasificēšanas procedūra 4.1.3.5.5.2.1. Kopumā stingrākai maisījumu klasifikācijai ir lielāks spēks nekā mazāk stingrai klasifikācijai, piemēram, klasifikācijai kategorijā “hronisks 1” ir lielāks spēks nekā klasifikācijai kategorijā “hronisks 2”. No tā izriet, ka, klasificējot maisījumu kategorijā “hronisks 1”, klasificēšanas procedūra ir pabeigta. Nav iespējams klasificēt maisījumu stingrāk, kā klasificējot to kategorijā “hronisks 1”. Tāpēc nav vajadzības turpināt klasificēšanas procedūru. 4.1.3.5.5.3. Klasificēšana kategorijā “akūts 1”. 4.1.3.5.5.3.1. Vispirms ņem vērā visas sastāvdaļas, kas ir klasificētas kategorijā “akūts 1”. Ja šo sastāvdaļu, kas reizinātas ar to atbilstīgajiem m koeficientiem, summa (procentos) ir lielāka par 25 %, maisījumu kopumā klasificē kategorijā “akūts 1”. 4.1.3.5.5.3.2. Maisījumu klasificēšana attiecībā uz akūtu bīstamību, kas balstīta uz klasificēto sastāvdaļu summēšanu, ir apkopota 4.1.1. tabulā.



4.1.1. tabula Maisījumu klasificēšana attiecībā uz akūtu bīstamību, balstoties uz klasificēto sastāvdaļu summēšanu Klasificēto sastāvdaļu summa Maisījuma klasifikācija “akūts 1” × M () ≥ 25 % “akūts 1” (1) m koeficients ir paskaidrots 4.1.3.5.5.5. iedaļā. 4.1.3.5.5.4. Klasificēšana kategorijā “hronisks 1, 2, 3 un 4” 4.1.3.5.5.4.1. Vispirms ņem vērā visas sastāvdaļas, kas ir klasificētas kategorijā “hronisks 1”. Ja šo sastāvdaļu, kas reizinātas ar to atbilstīgajiem m koeficientiem, summa (procentos) ir vienāda ar 25 % vai lielāka, maisījumu klasificē kategorijā “hronisks 1”. Ja aprēķinu rezultātā maisījums tiek klasificēts kategorijā “hronisks 1”, tad klasificēšanas process ir pabeigts. 4.1.3.5.5.4.2. Ja maisījums nav klasificēts kategorijā “hronisks 1”, apsver maisījuma klasificēšanu kategorijā “hronisks 2”. Maisījumu klasificē kategorijā “hronisks 2”, ja kategorijas “hronisks 1” sastāvdaļu, kuras reizinātas ar to atbilstīgajiem m koeficientiem, summa (procentos), to reizinot ar 10 un pieskaitot visu kategorijai “hronisks 2” piederīgo sastāvdaļu summu (procentos), ir vienāda ar 25 % vai lielāka. Ja aprēķinu rezultātā maisījumu klasificē kategorijā “hronisks 2”, klasificēšanas process ir pabeigts. 4.1.3.5.5.4.3. Ja maisījums nav klasificēts kategorijā “hronisks 1” vai “hronisks 2”, apsver maisījuma klasificēšanu kategorijā “hronisks 3”. Maisījumu klasificē kategorijā “hronisks 3”, ja kategorijas “hronisks 1” sastāvdaļu, kuras reizinātas ar to atbilstīgajiem m koeficientiem, summa (procentos), to reizinot ar 100 un pieskaitot visu kategorijai “hronisks 2” piederīgo sastāvdaļu summu (procentos), kas reizināta ar 10, un pieskaitot visu kategorijai “hronisks 3” piederīgo sastāvdaļu summu (procentos), ir ≥ 25 %. 4.1.3.5.5.4.4. Ja maisījums joprojām nav klasificēts kategorijā “hronisks 1, 2 vai 3”, apsver maisījuma klasificēšanu kategorijā “hronisks 4”. Maisījumu klasificē kategorijā “hronisks 4”, ja kategorijā “hronisks 1, 2, 3 un 4” sastāvdaļu procentos izteikto daudzumu summa ir vienāda ar 25 % vai lielāka. 4.1.3.5.5.4.5. Maisījumu klasificēšana attiecībā uz ilgtermiņa bīstamību, balstoties uz klasificēto sastāvdaļu summēšanu, ir apkopota 4.1.2. tabulā.



4.1.2. tabula Maisījumu klasificēšana attiecībā uz ilgtermiņa bīstamību, balstoties uz klasificēto sastāvdaļu koncentrāciju summēšanu Klasificēto sastāvdaļu summa Maisījuma klasifikācija “hronisks 1” × M () ≥ 25 % “hronisks 1” (M × 10 × “hronisks 1”) + “hronisks 2” ≥ 25 % “hronisks 2” (M × 100 × “hronisks 1”) + (10 × “hronisks 2”) + “hronisks” 3 ≥ 25 % “hronisks 3” “hronisks 1” + “hronisks 2” + “hronisks 3” + “hronisks 4” ≥ 25 % “hronisks 4” (1) m koeficients ir paskaidrots 4.1.3.5.5.5. iedaļā. 4.1.3.5.5.5. Maisījumi ar ļoti toksiskām sastāvdaļām 4.1.3.5.5.5.1. Kategorijas “akūts 1” un “hronisks 1” sastāvdaļas, kuru toksicitātes rādītājs ir zem 1 mg/l un/vai hroniskās toksicitātes rādītājs zem 0,1 mg/l (ja ātri nesadalās) un 0,01 mg/l (ja ātri sadalās), sekmē maisījuma toksicitāti, pat ja tā ir mazā koncentrācijā, un tām parasti piešķir lielāku svaru, piemērojot klasifikācijai summēšanas metodi. Ja maisījums satur sastāvdaļas, kas ir klasificētas kategorijā “akūts” vai “hronisks 1”, piemēro vienu no turpmākā. — 4.1.3.5.5.3. un 4.1.3.5.5.4. iedaļā izklāstītā daudzpakāpju pieeja, piemērojot masas summu, reizinot kategorijas “akūts 1” un “hronisks 1” sastāvdaļu koncentrācijas ar koeficientu, nevis vienkārši saskaitot procentus. Tas nozīmē, ka kategorijas “akūts 1” koncentrāciju 4.1.1. tabulas kreisajā slejā un kategorijas “hronisks 1” koncentrāciju 4.1.2. tabulas kreisajā slejā reizina ar atbilstīgo koeficientu. Koeficientus, ko izmanto šīm sastāvdaļām, nosaka, izmantojot toksicitātes vērtības, kas ir apkopotas 4.1.3. tabulā. Tāpēc, lai klasificētu maisījumu, kas satur kategorijas “akūts/hronisks 1” sastāvdaļas, klasificētājam, piemērojot summēšanas metodi, ir jāzina m koeficienta vērtība. — Pieskaitīšanas formula (sk. 4.1.3.5.2. iedaļu), ja dati par toksicitāti ir pieejami par visām ļoti toksiskajām sastāvdaļām maisījumā un ja ir pārliecinoši pierādījumi par to, ka visas citas sastāvdaļas, ieskaitot tās, par kuru akūto un/vai hronisko toksicitāti nav pieejami īpaši dati, ir ar zemu toksicitāti vai netoksiskas un ievērojami neietekmē maisījuma bīstamību videi.



4.1.3. tabula Koeficienti ļoti toksiskām maisījumu sastāvdaļām Akūta toksicitāte m koeficients Hroniska toksicitāte m koeficients L(E)C50 vērtība mg/l NOEC vērtība mg/l NRD () sastāvdaļas RD () sastāvdaļas 0,1 < L(E)C50 ≤ 1 1 0,01 < NOEC ≤ 0,1 1 — 0,01 < L(E)C50 ≤ 0,1 10 0,001 < NOEC ≤ 0,01 10 1 0,001 < L(E)C50 ≤ 0,01 100 0,0001 < NOEC ≤ 0,001 100 10 0,0001 < L(E)C50 ≤ 0,001 1 000 0,00001 < NOEC ≤ 0,0001 1 000 100 0,00001 < L(E)C50 ≤ 0,0001 10 000 0,000001 < NOEC ≤ 0,00001 10 000 1 000 (turpināt ar koeficientu 10 intervāliem) (turpināt ar koeficientu 10 intervāliem) (1) Ātri nesadalās. (2) Ātri sadalās.